ناضور

ناضور مدينة مغريبية و مدينة مغريبية و جماعة ترابية حضرية كاينة ف إقليم الناظور، جهة الشرق، ساكنين فيها 159590 واحد، على حسب لإحصاء لعام 2014. تاريخ ديال السمية سميت الناظور مشي قديمة بزاف كيݣولو بلي بانت غي فبداية ديال لقرن لعشرين من قبل كانت ذيك لبلاصة تتسمى مزوجا. و ف التاريخ كانت تبان غير قبيلت ݣلعيا. و كاين لي كايقول بلي هاد السمية تعطات لهاد البلاصة حيت عندها واحد الموقع ستراتيجي، باش يشوفو العديان و يحضيو التحركات ديالهم. اللوغة لي كتتهدر اللوغة لي كيهدروها صحاب الناظور هي تاريفيت، لي ريافة كايقولو لها تمازيغت. ولكن موجودة الدارجة لمغريبية وكايهضرو بيها صحاب الناظور مع الناس لي مكيعرفوش تاريفيت. الطبيعة بحيرة مارشيكا، اللي كاينة فجيهة شرقية ديال لمدينة، كاتجذب لحياة لبرية، وخصوصاً طيور لمهاجرة. الأراضي رطبة لمحمية فواد ملوية وقرية أركمان حدا مصب نهر ملوية كاتعتبر موطن لطيور كثيرة، بحال النحام الكبير، غطاس متوج كبير، أبو المغازل، أبو ساق الأسود، غر أوراسي، طيطوي رملي، محار أوروبي، نورس أودوان، مالك الحزين الرمادي، بلشون صغير، طيطوي أحمر منقط، أبو مغازل أسود الذيل، طيطوي أحمر عادي، رفراف شائع، خرشنة سوداء، وأنواع كثيرة أخرى ديال الخرشنة والنوارس. وماشي غير ملجأ آمن للطيور، ولكن حتى لسكان لمحليين كيزورو هاد المنطقة بزاف بسبب الطبيعة ديالها والجو الزوين فيها. كاينين حتى مناطق كبيرة ديال المياه العذبة ولمالحة، اللي كاتغطي مساحات واسعة من لكثبان رملية لمحمية، ولمستنقعات ولأراضي رطبة. ومن بين لحشرات اللي كاينة تما: الرعاشات الدقيقة، Caelifera، وحشرات أخرى كثيرة. أما الغطاء النباتي، ففيه عشب المرام، العرعار، Cistus، ونباتات أخرى كثيرة. لجو ناظور عندها مناخ شبه جاف حار (تصنيف كوبن للمناخ BSh). فالشتا كتنزل شتا أكثر من صيف. متوسط لحرارة سنوية فناظور هو 18.7 °م (65.7 °ف)، وكيتساقط تقريباً 313 مـم (12.32 بوصة) ديال الأمطار فسنة. لبلايص باش معروفة الناظور معروف ب الضاية ديالو لي سميتها مارتشيكا لي تعني بصبنيولية البحر الصغير لي كيشوف على لبحر لبيض لمتوسط واحد الخط ديال اللرض سميتو بوقانا. لباب ديال لمغريب لأوروپا الناظور كيعتبروه باب لمغريب لؤروپا لحقاش كيتحد معا مليلية لي حتلتها الصبليون فمدينة بني نصار و فرخانة. ومن زمان طويل بزاف تتعرف بالتهريب لي كيتسما ب لهدرة لمحلية تراباندو وجاي من اللوغة صبنيولية. ولكن قبل مدة وقفت الدولة هاذ التهريب بشكل كامل. ومدينة الناظور عدها علاقات توأمة مع شويا ديال المدون من ؤروپا بحال مدينة أميان العاصمة ديال مقاطعة السوم و إقليم پيكاردي. تعليم نسبة لأمية (نّاس لّي ما كايعرفوش يقراو ولا يكتبو) : 24,8% نسبة سّكان لّي قاريين فوق الليسي (ليسي و جامعة): 18,4% طرونسبور مدينة ناظور كتوفر على محطة طرقية وطنية ديال لحافلات، اللي كاتربط لمدينة بمختلف أقاليم لمغريب. وكاينة حتى محطة ديال طاكسيات لكبار قريبة من محطة تلحافلات، وهادشي كيساهم فربط الإقليم بشبكة لوطنية ديال طرق. لمدينة فيها حتى جوج محطات ديال سكة تتران، اللي تفتحو فشهر يوليوز 2009 على يد لملك محمد السادس، وهما: محطة ناظور لمدينة محطة ناظور لجنوبية وزيد عليها، لمدينة فيها مطار دولي كاين بمدينة لعروي، وميناء فمدينة بني أنصار. وكاين مشروع ديال بناء ميناء كبير قرب واد كرت، وغادي يتسمى ميناء غرب الناظور، وغادي يكون مخصص للتجارة دولية. كتخدم فالمدينة شركة فيكتاليا للنقل الحضري. أما لخطوط، ف لعدد ديالها 15، أو هاذو هوما: لخط 01: لمحطة الطرقية <> جوطية لخط 02: لمحطة الطرقية <> براقة لخط 03: لمحطة الطرقية <> لفيض لخط 04: لمحطة الطرقية <> ناظور الجديد لخط 05: لمحطة الطرقية <> عاريض لخط 06: لمحطة الطرقية <> بوعرورو لخط 07: لمحطة الطرقية <> تاويمة لخط 08: لمحطة الطرقية <> قرية أركمان الخط 15: لمحطة الطرقية <> ازغنغان لخط 19: لمحطة الطرقية <> بني أنصار لخط 20: لمحطة الطرقية <> بني أنصار لخط B21: لمحطة الطرقية <> الجامعة لخط 21: لمحطة الطرقية <> سلوان الجامعة لخط 22: سلوان <> لعروي لخط 26: سلوان <> زايو قتيصاد نسبة نّاس نّشيطين (لّي يقدرو يخدمو): 49,2% نسبة لبطالة (نّاس لّي ما خدامينش و تايقلبو على خدمة): 20,2% نسبة نّاس اللي خدامين ف دّولة (ولا لبيطاليين اللي سبق ليهوم خدمو): 10,8% نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):45,3% مصادر شوف تا حي عريض (ناضور)